Public procurement notice: Voluntary Ex Ante Transparency Notice
Published: 2019-05-20
Buyer: Varsinais-Suomen sairaanhoitopiirin kuntayhtymä
Country: FI
Contract type: Supplies
Procedure: Negotiated without a prior call for competition
CPV classification: 33100000
Estimated value: 3455800 EUR

Technical requirements: Varsinais-Suomen sairaanhoitopiirin kliinisen fysiologian toimilue (PET- ja isotooppitutkimukset) hankkii yhteishankintana Turun yliopiston kanssa yhden (1) PET-MRI-laitteen Turun yliopistollisen keskussairaalan PET-keskukseen.
Varsinais-Suomen sairaanhoitopiirin kliinisen fysiologian toimilue (PET- ja isotooppitutkimukset) hankkii yhteishankintana Turun yliopiston kanssa yhden (1) PET-MRI-laitteen Turun yliopistollisen keskussairaalan PET-keskukseen. Hankittavaa PET-ja magneettikameran yhdistävää TOF-PET-MRI-järjestelmää käytetään sekä kliinisiin kuvauksiin että tieteellisiin tutkimuksiin.
Kaikissa nykyisissä PET-TT-laitteissa on käytössä time-of-flight (TOF) -tekniikka. TOF-tekniikka mahdollistaa emissiopaikan määrittämisen detektorien välisellä koinsidenssilinjalla. Tekniikka parantaa merkittävästi laitteiston herkkyyttä ja signaali-kohina-suhdetta. TOF onkin sen vuoksi standardiominaisuus kaikissa uusissa PET-laitteissa tänään. Järjestelmän suuri herkkyys on keskeinen ominaisuus dynaamisissa tutkimuksissa, kun käytetään lyhytikäisiä radionuklideja kuten happi-15 tai hiili-11. Näissä tutkimuksissa TOF-tekniikka on välttämätön, sillä kuvausaikoja ei voida pidentää. PET-keskuksessa tehtävistä kliinisistä tutkimuksista sydänlihaksen perfuusion 15O-kuvaukset on tärkein näistä tutkimuksista. TOF-tekniikan hyödyn on osoitettu olevan sitä suurempi, mitä suurempi on kuvauskohde. Turussa tutkimuksen yhtenä painopistealueena on lihavuustutkimus ja erityisesti sisäelinten pienten kohteiden tutkimus. Tutkimus pyritään tekemään dynaamisena, jolloin ajallisesti lyhyiden kuvasarjojen mallinnus (esim. Patlak ja FUR) vaatii hyvää signaali-kohina-suhdetta. Järjestelmän hyvä herkkyys on välttämätön ominaisuus myös lasten kuvauksissa. Tutkimuksissa täytyy vähentää sekä potilasannosta (säderasitus) sekä kuvausaikaa (anestesia). TOF-tekniikkaa hyödyntäen molemmat ominaisuudet ovat merkittävästi paremmat. Edellä kerrottujen keskeisten vaatimusten perusteella hankintayksikkö edellyttää, että uudessa hankittavassa PET-MRI-laitteessa on TOF-tekniikka. Julkisista hankinnoista annetun lain 40 §:n 2 momentin 2 kohdan mukaan hankintayksikkö voi tehdä suorahankinnan, jos teknisestä tai yksinioíkeuden suojaamiseen liittyvästä syystä vain tietty toimittaja voi toteuttaa hankinnan. Tällöin suorahankinnan lisäedellytyksenä on, että järkeviä vaihtoehtoisia tai korvaavia ratkaisuja ei ole eikä kilpailun puuttuminen johdu hankinnan ehtojen keinotekoisesta kaventamisesta.
Mikäli markkinatoimija katsoo vastoin hankintayksikön käsitystä kykenevänsä toteuttamaan hankinnan ja ettei suorahankintaperuste pidä paikkansa, markkinatoimijaa pyydetään viivytyksettä ilmoittamaan asiasta osoitteeseen materiaalitoimi@tyks.fi siten, että ilmoituksessa on kerrottu lyhyesti myös selvitys markkinatoimijan näkemykseen. Näin hankintayksikkö pystyy nopeasti arvioimaan asian uudelleen ja tarvittaessa keskeyttämään suorahankinnan oma-aloitteisesti.


Winner: GE Healthcare Finland Oy
Award value: 3455800